钦定古今图书集成/历象汇编/庶征典/第060卷 > 《观象玩占》 > 《八方暴风占》
## 钦定古今图书集成/历象汇编/庶征典/第060卷 > 《观象玩占》 > 《八方暴风占》

北方坎风，名曰广莫风，又曰“大刚风，主冬至四十五
日。”京房曰：“四时暴风起于北方，盗贼起，兵动疾疫，令
人滞不能起居，水中盗贼兴。”

东北方艮风，名曰条风，主立春四十五日。京房曰：“四
时暴风起东北，为鬼门风。鬼行人道，多旱疫，天下水，
令人疾泄，变起冬春之交。”

东方震风，名曰“明庶风”，主春分，四十五日，四时暴风
起东方，人流，盗贼起相攻，天下旱，早霜，岁饥，令人病
节，四肢不可动摇。

东南巽风，名曰“清明风”，主立夏四十五日，四时暴风
起东南方，人多病泄痢，乳妇暴病死。

南方离风，名曰“景风”，主夏至，四十五日，四时暴风起，
南方有灾，火为害，来年旱，人多病热，生疮，目盲。《离》为
目。

西南坤风，名曰凉风，主立秋四十五日，四时暴风起
西南方，天下兵动，日月失色，令人食不入口，病腰脊
膝肩背肿。坤为众，故兵动；阳衰，故日月失色。

西方兑风，名曰“阊阖风”，主秋分；四十五日，四时暴风
起西方，主秋旱霜，天下兵动。日月食，人多患疥疮癣。
西北乾风，名曰“不周风”，主立冬。四十五日，四时暴风
起西北方，天下大饥，有盗贼相攻，人流亡，有神不起。
日月失色，地动，人多病疽疥疠，恶疮，疾疫死丧。
以上八风，折木发屋，飞砂走石。三日不雨，则占。大凡
风为阳，雨为阴，阳怒得阴则解，风怒得雨则解。
干为折风，一曰冲风。坎为大刚风。艮为凶风。震为婴
儿风。巽为弱风。离为大弱风。坤为阴谋，一曰谏风。兑
为小弱风。

京房曰：“八方风候及八卦风气，春白、夏黑、秋赤、冬黄，
皆为下逆上，兵革动，各随其节日辰占之。”

凡乾为天门，风起蓬勃，乍紧乍慢，天色黄黑，为火，为
旱，为疾疫，为米贵。又曰：王相征，大旱，百果不成。王相
角，疾疫；王相商，兵动，物贵；王相羽虫生，人饥；王相宫，
君有德，令万物成。

“《巽》为地户”，风起吹砂走石，有声如雷如牛吼，有大水
一日以上止，西南方多疾疫，东南方人半疫，虎虫伤
人二日止，来年国有大水灾。

《坤》为人门，风出地尺馀，不动尘沙，风气清爽，日光明
洁，遍天有黄赤云，国有大喜。大抵坤上风吉多凶少，
有非常之风，又当以《五音六情刑德》论。

“《艮》为鬼门”，有风吹砂走石，有声如牛鸣，万人呼，风气
昏黑，天色晦暝，人多疾疫，牛马疫死，五谷不成，应在
本年。西南为坤方，人病死，鬼出人见之。

凡戊己属中宫，无刑冲，寄于乾坤艮巽，皆有土位。若
戊己日发于乾坤艮巽辰戌丑未之时，又止于辰戌
丑未之方，则为天子有德，令天下安宁，岁美人乐。
凡风常发坤方，其气暄热，主旱。常发艮方，其气凄凉，
主阴雨。

凡《干》坎艮巽上，风起，飒飒鸣条，拂树落叶杂微雨，或
有一二声雷者，亦曰“祥，五谷成，天下安。”

凡四季月，风从乾坤来；丙丁日，风从干，庚辛日，风从
艮；壬癸日，风从巽；戊己日，风从坤来。动叶鸣条，去地
尺馀，不扬尘沙，风气清和，民安国昌，五谷蕃熟。